Kairėnų kapinės

Kairėnų kapinės – 2001 m. įrengtos investicinės kapinės Kairėnuose, Vilniuje. Plotas – 9,5 ha. Kapinių steigėjas – Vilniaus miesto savivaldybė. Administruoja UAB „Labradoras“. Skulptorius Vaclovas Krutinis sukūrė kelis antkapinius paminklus („Angelas“, „Koplyčia“).

Prie kapinių įrengta Gvazdikų autobusų stotelė (prie Gvazdikų gatvės). Pro ją kursuoja 38 maršruto autobusas (Antakalnis-Saulėtekio alėja-Dvarčionys-Kairėnai-Šilėnų g.).

Istorija 
Kairėnų kapines eksploatavo Paplaujos paminklų dirbtuvės. Trūkstant lėšų buvo nuspręsta, kad Kairėnų kapinės taptų investicinės kapinės.
Kairėnų kapinių plėtrai buvo iškirsta beveik 10 hektarų miško. Organizuotas konkursas jas įrengti ir administruoti, laimėtojui UAB „Labradoras“ leista kapavietes apmokestinti, kad būtų susigrąžinti investuoti pinigai. UAB „Labradoras“ įsipareigojo kapines įrengti ir prižiūrėti, todėl turi teisę reikalauti pinigų už įrengtą laidojimo vietą (kapavietę). Priklausomai nuo ploto suma siekia nuo 1,5 iki 2,5 tūkst. litų (pradžioje buvo nuo 1100 iki 1800 Lt), priklausomai nuo kapavietės dydžio. Už lai­do­jimą įreng­to­se šei­mos ka­pa­vie­tė­se mo­kes­tis ne­ren­ka­mas. Apie 98 % visų laidojimo vietų mirusiųjų artimieji gali įsigyti kaip įrengtą kapavietę. 2 % kapaviečių buvo nemokamos.
Vilniaus miesto savivaldybė kapines administruojančiai bendrovei moka apie 10 tūkst. litų kas mėnesį.

Kapai 
 Nijolė Jurevičiūtė-Sidaravičienė (1936–2001) – geologė, ordoviko ostrakodų tyrinėtoja
 Vytautas Aleksandras Cinauskas (1930–2005) – rašytojas, poetas, Lietuvos politinis veikėjas, Seimo narys
 Aleksejus Gilazovas (1960–2005) – Lietuvos karys savanoris
 Jonas Masiulis (1937–2005) – inžinierius radiotechnikas, patentų patikimumo teorijos tyrinėtojas
 Algirdas Nagelė (1933–2005) – matematikas, Vilniaus universiteto docentas, Matematikos fakulteto prodekanas
 Liuda Pagirienė (1938–2005) – ilgametė Vilniaus apskrities Adomo Mickevičiaus viešosios bibliotekos direktorė
 Stasys Čepulėnas (1953–2006) – matematikas, VGTU dėstytojas
 Elvyra Kairiūkštytė (1950–2006) – dailininkė grafikė
 Virgilijus Subačius (1964–2006) – muzikos pedagogas
 Juozas Virbickas (1939–2006) – ichtiologas, hidroekologas
 Placidas Vyturys (1923–2006) – Lietuvos laisvės kovotojas, politkalinys, pogrindžio spaudos leidėjas
 Mantas Gimžauskas (1976–2007) – poetas, vertėjas, literatūros ir meno apžvalgininkas, scenaristas, filmų kūrėjas
 Juozas Kudirka (1939–2007) – etnologas, Jono Basanavičiaus premijos laureatas, habilituotas daktaras
 Jonas Karlas (1925–2007) – Lietuvos karys savanoris, politinis kalinys
 Vidas Daminaitis (1954–2008) – archeologas
 Julija Brazauskienė (1932–2011) – Lietuvos prezidento Algirdo Brazausko pirmoji žmona
 Leonas Didžiulis (1929–2011) – chirurgas proktologas, Lietuvos nusipelnęs gydytojas, sveikatos apsaugos organizatorius higienistas
 Sergej Novikov (1963–2011) – advokatas, Vilniaus miesto tarybos narys, Lietuvos kikbokso federacijos prezidentas
 Jonas Dromantas (1927–2012) – žemės ūkio inžinierius mechanikas, profesorius, Lietuvos TSR AT deputatas
 Augustinas Savickas (1919–2012) – tapytojas, dailėtyrininkas
 Mečislovas Vitkus (1923–2012) – chirurgas, Vilniaus universiteto dėstytojas
 Antanas Klibavičius (1944–2014) – VGTU docentas
 Vaidotas Blažiejus Abraitis (1942–2015) – profesorius, ryšių ir informatikos ministras (1996)
 Liuba Nazarenko (1964–2020) – dainininkė, romansų atlikėja
 Zita Asta Alaunienė (1931–2020) – kalbininkė, pedagogė, edukologijos mokslų daktarė
 Mykolas Dorofėjus (1961–2021) – teatro ir kino aktorius
 Bronius Raguotis (1929–2021) – žurnalistikos pedagogas
 Algimantas Ažusienis (1930–2021) – astrofizikas
 Konstantinas Jakovlevas-Mateckis (1929–2021) – inžinierius architektas
 Juozas Rimkus (1945–2021) – krepšininkas
 Aldona Marija Urbonavičiūtė-Šatienė (1945–2022) – pedagogė
 Antanas Rimvidas Bandzaitis (1937–2022) – fizikas
 Adolfas Strakšys (1937–2022) – žurnalistas, publicistas, poetas satyrikas

Šaltiniai

Nuorodos 

 Kairėnų kapinės (Wikimapia)

Vilniaus kapinės